Netaji Subhas Open University

Netaji Subhas Open University  er et statlig universitetssystem i India med campus i Calcutta (Kolkata) i delstaten Vest-Bengal, India. Det ble opprettet i 1997 og er oppkalt etter frigjøringshelten Subhas Chandra Bose.

Undervisningen baserer seg på fjernundervisning og såkalt åpen undervisning, hvor studentene studerer fra sine hjemsteder over hele India og utlandet. Det er fem campuser i Calcutta og 160 studiesentra totalt. Det drives også 40 radiostasjoner som underviser kandidater via radioleksjoner, den første slike stasjonen (Gyan Vani Kolkata) ble startet i 2003.

Studiene gis i en rekke fag, opp til doktorgradsnivå. Studenttallet er 95 027 i 2007, og det er i alt 66 studieprogrammer.

Eksterne lenker
  Netaji Subhas Open University
 Bangla Online – online språkstudier i språket bengali

Kategori:Universiteter i India
Kategori:Utdanningsinstitusjoner etablert i 1997
Kategori:1997 i India